
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ

ΔΗΜΟΣ ΠΥΡΓΟΥ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

  
Από το πρακτικό της υπ’ αριθμ. 37ης (τακτικής) συνεδρίασης του Δημοτικού Συμβουλίου του Δήμου Πύργου

Αριθ. Αποφ. 542/2011

ΘΕΜΑ: «Εξέταση της 3/2011 απόφασης της Τ.Κ. Σκουροχωρίου, που αφορά στην τοποθέτηση πινακίδων περιορισμένης στάθμευσης  από την οικία Γαργαλιάνου, έως την οικία Μαχαίρα»
    Στον Πύργο και στο Δημοτικό Κατάστημα σήμερα την 29ην του μηνός Δεκεμβρίου, του έτους 2011, ημέρα Πέμπτη και ώρα 19:00 μ.μ το Δημοτικό Συμβούλιο Πύργου, συνήλθε σε τακτική συνεδρίαση, κατόπιν της με αριθμό πρωτ. 57700/23-12-2011 έγγραφης πρόσκλησης του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010).

    Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 31 και ονομαστικά οι κ.κ:

ΠΑΡΟΝΤΕΣ: 

1. Καννής Ευστάθιος – Πρόεδρος, 2. Σεϊντής Βασίλειος - Αντιπρόεδρος, 3. Τζουανόπουλος Δημήτριος – Γραμματέας, 4. Καράμπελας Αντώνιος, 5. Παναγόπουλος Ιωάννης, 6. Παναγόπουλος Βασίλειος, 7. Αργυρόπουλος Ιωάννης του Γεωργίου, 8. Αριστειδόπουλος Χαράλαμπος, 9. Βαρελάς Ιωάννης, 10. Θεοδωρέλος – Χαρίτος Γεώργιος, 11. Δημουλιάς Λεωνίδας, 12. Κωνσταντόπουλος Σπυρίδων, 13. Τζίνη Διονυσία (προσήλθε στο 1ο θέμα της Η.Δ.), 14. Φραγκαντώνης Παναγιώτης, 15. Μπίρμπας Κων/νος, 16. Ανδρικόπουλος Ανδρέας, 17. Ανδρικόπουλος Φώτιος, 18. Αντωνέλος Δημήτριος, 19. Αργυρόπουλος Ιωάννης του Παναγιώτη, 20. Μποσμής Κων/νος, 21. Ρωμαίος Στέφανος, 22. Λιατσής Γαβριήλ – Επικεφαλής της Μείζονος Μειοψηφίας, 23. Δημόπουλος Φώτιος, 24. Ανδριόλας Γεώργιος, 25. Κουρμπανάς Γεώργιος, 26. Λιατσής Δημήτριος, 27. Αγγελακοπούλου Ανδριάνα, 28. Γιάνναρος Χρήστος – Επικεφαλής της παράταξης «Λαϊκή συσπείρωση», 29. Καραμπέτσος Αθανάσιος, 30. Σεφερλής Ιωάννης – Επικεφαλής της παράταξης «Ανταρσία στο Δήμο Πύργου», 31. Σκαρτσιάρης Πάνος – ανεξάρτητος Δημοτικός Σύμβουλος.

ΑΠΟΝΤΕΣ:
1. Γιαννακούλιας Θεόδωρος, 2. Γεράνιος Κων/νος, οι οποίοι δεν προσήλθαν, αν και η πρόσκληση τους επιδόθηκε νομίμως.

    Επίσης προσκλήθηκε στη συνεδρίαση με την υπ’ αριθμ. 57700/23-12-2011 έγγραφη πρόσκληση του Προέδρου, ο Πρόεδροι της T.Κ. Σκουροχωρίου κος Σιδηροκαστρίτης Ιωάννης, ο οποίος και προσήλθε. 

    Στη συνεδρίαση για την τήρηση των πρακτικών παρίστατο  η υπάλληλος του Δήμου Π. Λιβέρη.
---------

    Ακολούθως ο Πρόεδρος έθεσε υπόψη του Δημοτικού Συμβουλίου το 5ο (5) θέμα της ημερήσιας διάταξης με τίτλο: «Εξέταση της 3/2011 απόφασης της Τ.Κ. Σκουροχωρίου, που αφορά στην τοποθέτηση πινακίδων περιορισμένης στάθμευσης  από την οικία Γαργαλιάνου, έως την οικία Μαχαίρα»  και ανέφερε:

    Η Επιτροπή Ποιότητας Ζωής με την υπ’ αριθμ. 132/2011 απόφασή της, λαμβάνοντας υπόψη της:

Α. Την υπ’ αριθμ. 3/2011 απόφαση της Τ.Κ. Σκουροχωρίου με την οποία ζητείται η τοποθέτηση πινακίδων περιορισμένης στάθμευσης από την οικία Γαργαλιάνου έως την οικία Μαχαίρα για την διευκόλυνση των διερχομένων αυτοκινήτων και την ασφάλεια των πεζών διότι η κοινότητά μας είναι πέρασμα προς άλλες κοινότητες Σκαφιδιά, Λεβεντοχώρι, Κορακοχώρι και η κίνηση είναι μεγάλη και ειδικά τους καλοκαιρινούς μήνες.
Β. Το υπ’ αριθμ. 2501/10/1232-α/2011 έγγραφο του Τμήματος Τροχαίας το οποίο αναφέρει ότι: «.......η Υπηρεσία μας συμφωνεί με τις προτάσεις του Τοπικού Συμβουλίου της Τ.Κ. Σκουροχωρίου, καθ’ όσον η κεντρική δημοτική οδός που διασχίζει το κέντρο Σκουροχωρίου εξυπηρετεί παράλληλα και την κίνηση των οχημάτων προς τις γειτονικές κοινότητες, που κυρίως κατά τους καλοκαιρινούς μήνες είναι ιδιαίτερα αυξημένη, με αποτέλεσμα την αυθαίρετη στάθμευση οχημάτων να προκαλούνται προβλήματα στη δημόσια κυκλοφορία».
      Ε ι σ η γ ε ί τ α ι  στο Δημοτικό Συμβούλιο την τοποθέτηση πληροφοριακών πινακίδων περιορισμένης στάθμευσης στον κεντρικό δρόμο Σκουροχωρίου και συγκεκριμένα από την οικία Γαργαλιάνου έως την οικία Μαχαίρα.
    Κατόπιν των ανωτέρω ο Πρόεδρος κάλεσε το σώμα και τον Πρόεδρο της Τ.Κ. Σκουροχωρίου,  να αποφασίσουν επί του ανωτέρω θέματος.

Το Δημοτικό Συμβούλιο Πύργου

    Έχοντας υπόψη:

· Τις διατάξεις του άρθρου 79 του ΚΔΚ (Ν.3463/2006) 

· Τις διατάξεις του άρθρου 75 κεφ.Ι του ΚΔΚ (Ν.3463/2006) περίπτωση 3 τομέας γ΄» Ποιότητας Ζωής και Εύρυθμης λειτουργίας πόλεων και οικισμών», όπως συμπληρώθηκε με το άρθρο 94 του Ν.3852/2010

· Το υπ’ αριθμ. 2501/10/1211-α/2011 έγγραφο του Τμήματος Τροχαίας

· Την υπ’ αριθμ. 3/2011 απόφαση της Τ.Κ. Σκουροχωρίου

· Την υπ’ αριθμ. 132/2011 απόφαση της Ε.Π.Ζ., μετά από διαλογική συζήτηση

                                        Α π ο φ α σ ί ζ ε ι

    Ομόφωνα, εγκρίνει την τοποθέτηση πληροφοριακών πινακίδων περιορισμένης στάθμευσης στον κεντρικό δρόμο Σκουροχωρίου και συγκεκριμένα από την οικία Γαργαλιάνου έως την οικία Μαχαίρα.
    Οι Δημοτικοί Σύμβουλοι κ.κ. Α. Καράμπελας, Γ. Λιατσής, Φ. Δημόπουλος, Γ. Ανδριόλας, Β. Σεϊντής, Γ. Κουρμπανάς, Δ. Λιατσής, Α. Αγγελακοπούλου, Χ. Γιάνναρος, Α. Καραμπέτσος, Ι. Σεφερλής και Π. Σκαρτσιάρης, είχαν αποχωρήσει απ’ τη συνεδρίαση πριν τη συζήτηση και έγκριση του θέματος.
     Η παρούσα απόφαση έλαβε αύξοντα αριθμό 542/2011.

Για το σκοπό αυτό συντάχθηκε το παρόν πρακτικό που υπογράφεται ως ακολούθως:

Ο ΠΡΟΕΔΡΟΣ                     ΤΑ ΜΕΛΗ                Ο ΓΡΑΜΜΑΤΕΑΣ

Ακριβές Απόσπασμα

Εκ των πρακτικών του Δ.Σ.

Πύργος 24 – 1 -  2012

